ไฟแนนซ์ทูเดย์
...ความพยายามบีบนวด ผู้ว่าการแบงก์ชาติ ดร.ประสาร ไตรรัตน์วรกุล ให้ไปให้พ้นทาง เพราะทำให้การดำเนินนโยบายรัฐบาลหลายๆ เรื่อง ไม่ได้ดั่งใจ ยังคงดำเนินอยู่อย่างต่อเนื่อง และร่วมมือกันทำเป็นกระบวนการ
13 มี.ค. 2556

...ความพยายามบีบนวด ผู้ว่าการแบงก์ชาติ ดร.ประสาร ไตรรัตน์วรกุล ให้ไปให้พ้นทาง เพราะทำให้การดำเนินนโยบายรัฐบาลหลายๆ เรื่อง ไม่ได้ดั่งใจ ยังคงดำเนินอยู่อย่างต่อเนื่อง และร่วมมือกันทำเป็นกระบวนการ 
...เป้าหมายที่รัฐบาลต้องการ ก็คือ อยากกู้เงินถูกๆ ซึ่งอาจจะต้องขอให้แบงก์ชาติช่วยหาเงินกู้ดอกเบี้ยต่ำให้หน่อย เรื่องนี้ ช.ชดา จับตาอย่างใกล้ชิด เพราะเห็นเป็นเรื่องสำคัญ หากประเทศเราไร้วินัยการเงินอย่างรุนแรง ปั่นทุกสิ่งทุกอย่างให้โตแบบกลวงๆ อย่างที่กำลังทำกันอยู่ จะดูดายคิดว่าประเทศไทยไม่ใช่ของเราคนเดียวคงไม่ได้ 
...ไม่น่าเชื่อว่าคนเฮลตี้อย่าง อภิชาติ เกษมกุลศิริ รองกรรมการผู้จัดการธนาคาร ไอซีบีซี จะแพ้พ่ายกับอากาศเปลี่ยนแปลง เป็นหวัดขึ้นมาดื้อๆ ทั้งที่ช่วงเช้ายังฟิตปั๋งไป จ๊อกกิ้ง วิ่งเพื่อสุขภาพอยู่เลย ยังไงก็ขอให้หายเร็วๆ นะเฮียนะ
...คุณพี่ สมชาย สัญญลักษณ์ศิริ ผู้ช่วยกรรมการผู้จัดการ ธนาคารไทยพาณิชย์ สะดุ้งทุกเช้า เพราะน้องเฟอร์บี้ที่ศรีภรรยาเลี้ยงไว้ ชวนคุยก่อนออกมาทำงาน 
พี่ป๋อบอกว่า แม้จะเลี้ยงเฟอร์บี้ แต่น้องหมาที่บ้านก็ไม่ได้รังเกียจ ไม่กัด ไม่เห่า ไม่คาบไปแทะ อยู่กันอย่างครอบครัวสุขสันต์จริงๆ